Újra súlyos beteg a rábacsécsényi kisfiú - fotók a jótékonysági estről | Rábaközi hírek - Csorna és Kapuvár hírei | Győr-Moson-Sopron - kisalfold.hu
Rábaközi hírek - Csorna és Kapuvár hírei > Újra súlyos beteg a rábacsécsényi kisfiú - fotók a jótékonysági estről Újra súlyos beteg a rábacsécsényi kisfiú - fotók a jótékonysági estről
Szeghalmi Balázs	2013.08.30. 11:41
A genetikai betegségben szenvedő Bence gyógyulásáért az Afganisztánban állomásozó magyar katonák is szurkolnak.
Hétfő, 15.17
Bence gyógyulásáért rendeztek jótékonysági estet Rábacsécsényben. Az erőemelő Darázs Ádám is a felajánlók között voltPéntek, 11.41A kisalfold.hu 2010 decemberében számolt be arról, hogy egy leukémiás rábacsécsényi kisfiú, Bence állapota szerencsére javul.Három éve úgy tűnt: a kemoterápiás kezeléseken, több lumbáláson átesett kisgyerek legyőzi a gyilkos kórt, s folytathatja az általános iskolások boldog életét.A kisfiú rendkívül ritka, genetikai eredetű betegségben szenved"Sajnos, nem így történt, pedig a leukémiát óriási küzdelem árán sikerült legyőznie Bencének. 2011 nyarára annyira megerősödött, hogy sokat jártunk vele kirándulni, és készültünk a szeptemberi tanévnyitóra.Bence állapota azonban rövid időn belül romlani kezdett, majd novemberben újra abba kellett hagynia a tanulást.Kiderült, hogy egy rendkívül ritka, genetikai eredetű betegségben szenved, az ALD-szindrómában. Bence idegrendszerét károsítják a túlhalmozódó zsírsavak, így egy éve ágyhoz kötött életet él, s beszélni sem tud" – mondta a kisalfold.hu-nak Bence édesanyja, Csongrádi Attiláné.
Bence a szüleivel - fotó: Facebook"Bence most is nagyon kitartóan harcol a súlyos betegséggel""Bence betegsége oly annyira ritka, hogy az orvosok sem fedezték fel elsőre. Pedig ha előbb megtalálják a bajt még a leukémiás kezelések során, akkor előbb el tudtuk volna kezdeni a gyógykezeléseket. Kár azonban ezen rágódni, a múlton úgy sem változtathatunk.Inkább abból próbálunk erőt meríteni, hogy tudomásom szerint Bencén kívül egyedül egy 17 éves kamasz szenved ugyanebben a betegségben Magyarországon, és ő emberhez méltó életet képesek élni.Mi is küzdünk ezért, Bence pedig most is nagyon kitartóan harcol a súlyos betegséggel, büszke vagyok a fiamra" – közölte végszóra a rábacsécsényi anyuka.
Lorenzo olaja: Bence betegségéből hollywoodi film is készültBencéhez hasonlóan egy olasz származású amerikai kisfiút, Lorenzót is az adrenoleukodisztrófia támadott meg a nyolcvanas évek elején. Bár az orvosok két évet jósoltak a kisgyereknek, szülei nem adták fel a küzdelmet.Lorenzo apja, Augusto Odone, megfelelő gyógymód hiányában egy különleges olíva- és repceolajkeveréket kísérletezett ki, amely enyhíteni képes a betegség tüneteit és megelőzni a vele járó rohamokat."Lorenzo olaja" nagy vitákat váltott ki tudományos körökben, de 2005-ben egy tanulmány, 84 ALD-beteg gyereken végzett kutatások alapján megállapította hatékonyságát.A több Oscar-díjra jelölt filmben Lorenzo szüleit Susan Sarandon és Nick Nolte keltette életre. Egyre többen szurkolnak Bencének a Facebookon isBence állapota a korábbiakhoz képest mind mentálisan, mind fizikailag valamelyest javul az utóbbi hónapokban – szülei ezeket az apró, biztató jeleket rendszeresen megmutatják Facebook-oldalukon.A "Tegyük boldoggá Bencét" oldalon rengetegen fejezték ki jókívánságukat a nagybeteg kisfiúnak – többek közt Afganisztánban állomásozó magyar katonák is szurkolnak a gyógyulásért.Bence felépülésért pénteken jótékonysági estet tartanak Rábacsécsényben – részletekért ide kattintsanak!
Az Afganisztánban szolgáló magyar katonák a világhálón találtak Bence oldalára	Olvasóink írták
6. Benceanya
2013. szeptember 11. 12:22
„Kedves 1olvasó! Köszönöm, hogy Ön is mellém állt... Tudom az előző válaszból nem ez jött le! Nézze el nekem! Nem alszom három éve... valószínűleg sok dologban a rosszat látom, akaratomon kívül. Nem is olvastam végig a bejegyzését... Most nagyon elszégyelltem magam.”
5. 1olvasó
2013. szeptember 02. 21:26
„Minden elismerem a családé és főleg Bencéé! Szurkolok így ismeretlenül is! De ami nagyon bosszant, hogy ha jól tudom, ennek az anyukának mondták azt, hogy nem jogosult otthon lenni a kisfiúval, nincs rá oka!!!!!!!!!!!! Az ilyen esetektől fortyog bennem a tehetetlen düh! Bár csak segíthetnék valahogy! Nagyon sajnálom! Kitartást és erőt kívánok!”
2013. augusztus 31. 20:06
„Jaa, bocsánat: elolvastam a cikket és jótékonysági estet szerveztek. Arra elmenni nem tudok, de utalok neki.”
2013. augusztus 31. 20:04
„Kicsi Bence.Kitartás. A Kisalföld nem szervez neki valami akciót? Vagy hogyan segíthetnénk? Hogyan szerezhetnénk neki örömet?”
2013. augusztus 31. 12:35
„Szurkolni vagy imádkozni, mindegy. Az a fontos, hogy meggyógyul.”
1. Búzakörte
2013. augusztus 30. 23:22
„Bence gyógyulásáért nem szurkolni kell, hanem imádkozni. Ha a Jóistennek célja van az életével, meggyógyítja, mert hiába egyetlen lelket sem küld a földi létbe, testbe.”
Kapcsolódó cikkek:Öt házat fosztottak ki az éjszaka Rábacsécsényben
OlvasottPanzió ég Vinyén - Ember nem volt az épületbenEzek az ötös lottó nyerőszámai!Egy pillanatra megállt a szívünk: így futott át a szarvascsorda a főúton Darnózselinél - videóFéláron kínálják a lélegzetelállító, gyórói vízimalmot!Meghibásodott radiátor miatt halt meg testvérpár13 halott - Autóba rejtett pokolgép robbant az isztambuli Besiktas stadionnál
Rábaközi hírek - Csorna és Kapuvár hírei > Újra súlyos beteg a rábacsécsényi kisfiú - fotók a jótékonysági estről Önnek ajánljukVII. Sás utcai fesztivál Kapuváron - fotók Tovább olvasomBetöltés